Un document secret publicat de jurnalistii de la saptamanalul german arata ca tara noastra nu a indeplinit nici macar una dintre cerintele militare ale Aliantei Nord-Atlantice, impuse in urma politicii agresive a lui Vladimir Putin.

Potrivit documentului care a ajuns in posesia ziaristilor de la Spiegel, niciun stat al Aliantei nu a indeplinit conditiile stabilite la summit-ul din Tara Galilor, in urma cu doi ani. La acel moment, confruntate cu criza din Ucraina provocata de politica Kremlinului, tarile NATO au stabilit ca fiecare dintre ele va aloca in viitor cel putin 2% din PIB pentru aparare si va furniza Aliantei un anumit procent din fortele sale militare sau din personalul sau de comanda.

In total, este vorba despre 9 indicatori, insa detaliile despre acestia sunt tinute secrete. Jurnalistii germani au aflat totusi ca nicio tara – nici macar SUA – nu a indeplinit toate cele 9 criterii. Americanii ar fi totusi printre tarile fruntase, alaturi de Marea Britanie, Danemarca, Germania si Norvegia.

In schimb, Romania si Lituania nu au atins nici macar unul dintre indicatori, fiind la coada clasamentului. Un pic mai bine sta Polonia, care a indeplinit 2 dintre cele 9 criterii. Oficialii de la Bucuresti au promis totusi ca incepand din 2017, 2% din PIB va fi alocat Apararii - ceea ce ar insemna indeplinirea macar a unuia dintre obiectivele NATO. Mai multe detalii despre aceste conditii ar urma sa fie facute publice la summit-ul de la Varsovia, din luna iulie, sustin cei de la Spiegel.

Pe de alta parte, o analiza a Institutului International de Studii ale Pacii din Stockholm arata ca fata de 2006, Europa de Est a cheltuit in 2015 aproape dublu pentru aparare, de teama unei agresiuni a Rusiei. Insa aceiasi specialisti suedezi sustin ca de departe cea mai mare crestere a investiilor in armata s-a inregistrat in Rusia, si asta in ciuda problemelor economice ale acestei tari.

Concret, in 2015, Kremlinul a dedicat Apararii 66,4 miliarde de dolari, adica cu 91% mai mult decat in 2006. Aceasta suma ar reprezenta circa 5,4% din PIB-ul Federatiei Ruse, dar este totusi foarte mica fata de cat a alocat acestui domeniu Casa Alba: 1.676 de miliarde de dolari.